නගරයෙන් බැහැර පාසල් බසයෙන් බැස දරුවන් පාර හරහා අනෙක් පැත්තට යාමේ දී සිදුවන අනතුරු ද සුලභය.යතුරු පැදියේ හෝ ත්‍රීවීලයේ දරුවන් සමඟ යාමේ දී වැඩිහිටියන් ගේ නොසැලකිලිමත් කම නිසා දරුවන් එම වාහනවලින් පිටතට විසිවී සිදුවන මරණ මෙන් ම මහා මාර්ගය දෙපස නිවෙස්වල සිටින කුඩා දරුවන් ක්‍රිකට් ගැසීම වැනි ක්‍රීඩා සඳහා මහා මාර්ගය හරහා පැනීමේ දී සිදුවන අනතුරු වර්තමානයේ බහුලය.අධ්‍යාපන චාරිකාවකදී පාසල් ළමුන් භාරව යන ගුරු භවතුන් ගේ නොසැලකිලිමත් කම නිසා සොයා නොබැලීම නිසා වැව් ගංගා ඔයවල් මුහුදු ආදියට බැස දිය නෑමට යාමෙන් ජලයේ ගිලී සිදුවන මරණ ඉතා පහසුවෙන් වළක්වා ගත හැකි ය.දරුවන් රැක බලා ගැනීමේ දී සිදුවන ප්‍රමාද දෝෂයන් නිසා පාර හරහා පැනීම් ආදී වෙනත් අනතුරුවලට භාජනය වීම ද අකාරුණිකය